A Plug & Charge egy kényelmes, a nyilvános töltéshez való funkció, amelynek köszönhetően a töltőállomáson immár nincs szükség külön kártyás vagy appon keresztüli felhasználó-azonosításra. A Plug & Charge egyszeri, mindössze néhány lépésből álló beállítását követően csak keressen fel egy Plug & Charge-kompatibilis töltőállomást, majd csatlakoztassa a töltőkábelt. Ennyi az egész. A töltési folyamat automatikusan elindul, a számlázás pedig az eltárolt BMW Charging vagy egyéb töltési előfizetési szerződés alapján történik meg. Ebből is látható, hogy többféle töltési előfizetés is elmenthető a járműben.